section_heading: Popis epizoda
paragraph_text: Prva epizoda upoznaje gledatelje s mladim Ivicom Kičmanovićem (Rene Medvešek) i njegovom obitelji: ocem Jožicom Zgubidanom, mužikašem (Fabijan Šovagović) i brižnom majkom (Iva Marjanović). Ivičin otac Zgubidan u stalnoj je svađi sa susjedom Kanonikom (Mate Ergović) na drugome brijegu. Kad svađa između Zgubidana i Kanonika preraste u tučnjavu, Ivica pokazuje i drugu stranu karaktera. Učitelj (Vanja Drach) prepoznaje u Ivici nadareno i vrijedno dijete. Zalaganjem učitelja i župnika (Z. Crnković), roditelji Ivicu odluče poslati u veliki grad, na škole...